DEĊIŻJONI TAL-KUNSILL
tas-16 ta' Frar 2009
dwar il-konklużjoni ta' Protokoll mal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra, biex jittieħed kont ta' l-adeżjoni tar-Repubblika tal-Bulgarija u r-Rumanija ma' l-Unjoni Ewropea
(2009/246/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 310 tiegħu, flimkien ma' l-Artikolu 300 (2), l-ewwel subparagrafu, it-tieni sentenza tiegħu, u l-Artikolu 300(3), it-tieni subparagrafu tiegħu,
Wara li kkunsidra l-att ta' Adeżjoni ta' l-2005 u partikolarment l-Artikolu 6(2) tiegħu,
Wara li kkunsidra l-proposta tal-Kummissjoni,
Wara li kkunsidra l-kunsens tal-Parlament Ewropew (1),
Billi:
(1)
Il-Protokoll mal-Ftehim ta' Assoċjazzjoni Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa, u r-Renju tal-Marokk, min-naħa l-oħra, biex jittieħed kont tal-adeżjoni tar-Repubblika tal-Bulgarija u r-Rumanija mal-Unjoni Ewropea (minn hawn 'il quddiem imsejjaħ “il-Protokoll”), ġie ffirmat f'isem il-Komunità Ewropea u l-Istati Membri tagħha, fil-Lussemburgu fit-13 ta' Ottubru 2008, suġġett għall-konklużjoni tiegħu f'data iktar tard, skont id-Deċiżjoni 2008/881/KE (2).
(2)
Il-Protokoll għandu jiġi approvat,
IDDEĊIEDA:
Artikolu 1
Il-Protokoll mal-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Renju tal-Marokk, min-naħa l-oħra, biex jittieħed kont ta' l-adeżjoni tar-Repubblika tal-Bulgarija u r-Rumanija mal-Unjoni Ewropea, huwa approvat f'isem il-Komunità Ewropea u l-Istati Membri tagħha.
It-test tal-Protokoll jinsab mehmuż ma' din id-Deċiżjoni (*).
Artikolu 2
Il-President tal-Kunsill għandu, f'isem il-Komunità u l-Istati Membri tagħha, jiddepożita l-atti previsti fl-Artikolu 8 tal-Protokoll.
Magħmula fi Brussell, 16 ta’ Frar 2009.